recursal/SuperWikiNEXT-32B huggingface dataset:
**Bucaramanga** je grad i općina od 607,428 stanovnika na sjeveroistoku Kolumbije u Departmanu Santander, čiji je administrativni centar.

Geografija
----------

Bucaramanga se prostire u kotlini riječice Oro u Kolumbijskim Istočnim Kordiljerima, udaljena 424 km sjeverno od glavnog grada Bogote.

Historija
---------

Za razliku od većine ostalih kolumbijskih gradova -Bucaramanga, nije nikad službeno osnovana već se računa da postoji od 1622. kad su španjolski kolonisti došli do 
naselja indijanaca. Ono je do 1778. toliko naraslo da je postalo sjedište župe.

Krajem 19. vijeka od tadašnjih četiri susjedna grada -Bucaramanga je izrasla u ekonomski, politički i kulturni centar, pa je bilo logično da 1886. postane i 
administrativni centar Departmana Santander.

Bucaramanga je od 1952 i univerzitetski centar, tad je počeo sa radom *Instituto Caldas* iz kog je nastao današnji Universidad Autónoma de Bucaramanga.

Privreda, trasport
------------------

Kako se nalazi u kraju gdje se uzgaja kava i duhan, od industrije ima tvornice cigareta i cigara, tekstila i metalnih proizvoda.

Grad je povezan željezničkom prugom sa lukom Puerto Wilches na rijeci 
Magdaleni, autoputem i cestama sa većim gradovima Kolumbije i Venezuele.

Izvori
------

1. 1 2 3 4 5 6 7 8 9  „*Bucaramanga Municipality*" (engleski). City population. Pristupljeno 9.12.2022.
2. 1 2  „*Historia* "(španjolski). Asocapitales. Pristupljeno 9.12.2022.
3. ↑  „*UNAB, 57 años de historia y Doctorado a Uribe Vélez*" (španjolski). Universidad Autónoma de Bucaramanga. Pristupljeno 9.12.2022.
4. 1 2  „*Bucaramanga*" (engleski). Encyclopaedia Britannica. Pristupljeno 9.12.2022.

Vanjske veze
------------

***Bucaramanga*** na Wikimedijinoj ostavi

* *Alcaldía de Santiago de Bucaramanga* (Službene stranice grada) (`es`)
**Adalbert od Mainza**, također poznat i kao **Adalbert I od Saarbrückena** (? - 23. jun 1137) bio je nadbiskup Mainza od 1111. do smrti, najpoznatiji po ulozi koju je imao u završnoj fazi borbe za investituru.

Karijeru se rodio kao sin grofa Friedricha od Saarbrückena. Na početku je podržavao njemačkog kralja i rimsko-njemačkog cara Heinricha V, koji ga je 1106. imenovao svojim kancelarom. Nakon što je 1110. poslan u Rim, gdje je obavio diplomatsku misiju kod pape Paskala II, vratio se u Njemačku gdje je postavljen za nadbiskupa. Međutim, odmah nakon toga se okrenuo protiv Heinricha i postao jedan od njegovih žestokih protivnika, odnosno vođa papinske stranke među biskupima u Njemačkoj. Godine 1119. ga je papa Kalist II imenovao papskim legatom i na tom je mjestu imao važnu ulogu u sklapanju Wormskog konkordata kojim je završena Borba za investituru. Njegovo neprijateljstvo prema Heinrichu se održalo, te je nakon Heinrichove smrti, nastojeći spriječiti da novim njemačkim vladarom postane Heinrichov rođak Friedrich II od Švapske, nagovorio njemačke plemiće da umjesto njega za kralja izaberu vojvodu Lotara od Saksonije. Time je u Njemačkoj umjesto nasljedne uvedena izborna monarhija, čime je značajno oslabljena centralna vlast.

Izvori
------

* Karl Hampe (1973). *Germany Under the Salian and Hohenstaufen Emperors*. ISBN 0-631-14180-4

| Rimokatoličke crkvene titule |
| --- |
| Prethodi: **Ruthard**  |  **nadbiskup Mainza** 1111–1137 | Slijedi: **Adalbert II**  |
*Za ostala značenja, v. Student (razvrstavanje).*
**Student** (od lat. *studēre* — „stremiti (nečemu), interesovati se (za nešto)") je osoba koja pohađa ustanovu višeg obrazovanja, obično fakultet ili institut u okviru nekog univerziteta, sa ciljem sticanja višeg ili visokog obrazovanja.

Studenti prve godine fakulteta ili više škole se nazivaju *brucošima*, a studenti koji su odslušali sve studijske predmete, ali ne i položili, *apsolventima*. Studenti koji su upravo položili posljednji ispit, i kojima je za svršetak studija ostao samo diplomski ispit, nazivaju se *diplomcima*.

Studentski domovi
-----------------

*Glavni članak: Studentski dom*
Studentski domovi (u studentskom žargonu često samo „domovi") su ustanove posebne namjene, smještene u gradu u kojem se nalazi fakultet, sa ciljem da se obezbijedi stanovanje za studente koji dolaze iz drugih gradova i nemaju drugi smještaj na raspolaganju. U njima grupe od dva, tri, četiri ili više studenata mogu živjeti zajedno u istoj sobi (kaže se da su *cimeri*/*cimerke*), ili u zasebnim, jednokrevetnim sobama. Domovi su obično izdijeljeni na ženske i muške blokove ili, u slučaju da postoji samo jedna zgrada, ženske i muške spratove.

Iako su na teritoriji bivše Jugoslavije u domovima živjeli isključivo studenti koje finansira država (studenti na budžetu), i ova ustanova je doživjela određenu komercijalizaciju od raspada zajedničke jugoslovenske države; danas se često određeni dijelovi studentskog doma, pa i cijeli blokovi, namjenjuju za komercijalno izdavanje stranim ili domaćim državljanima, obično po znatno višoj cijeni od one koju plaćaju redovni studenti koje finansira država i koji obično plaćaju samo participaciju.

Studentska menza
----------------

*Glavni članak: Studentska menza*
Studentska menza, ili studentski restoran, obično se nalazi u sklopu studentskog doma, ali može biti i odvojena od njega. Kao i smještaj u studentskim domovima, studenti plaćaju samo dio realne cijene obroka. U studentskim menzama su obezbijeđena sva tri obroka za studente — doručak, ručak i večera, a svakom studentu koji stekne pravo na menzu je dozvoljeno jesti samo po jedan od ovih obroka dnevno.

Studentska menza je, kao i studentski dom, prvenstveno namijenjena studentima čije stalno prebivalište se nalazi van grada u kojem je smješten fakultet, a studentima čije stalno prebivalište je u tom gradu se dozvoljava da biraju jedan od obroka — doručak ili ručak.

Vidi još
--------

* Visoko obrazovanje

***Student*** na Wikimedijinoj ostavi
*Za ostale upotrebe, v. Radoslav Pavlović (glumac).*

**Radoslav Pavlović** (1420 — 1441) je bio bosanski/srpski knez, a potom i vojvoda iz vlastelinske porodice Pavlovića koja je imala svoje posede u istočnim delovima kraljevine Bosne. Posle ubistva njegovog oca Pavla Radenovića (?-1415) na Parenoj poljani kod Bobovca 1415. godine zajedno sa starijim bratom Petrom (1415 — 1420) otpočinje rat protiv Sandalja Hranića (1392 — 1435) i Kosača kao odgovornima za to. Posle pogibije starijeg brata Petra sukobu sa Osmanlijama 1420. godine, preuzima titulu vojvode i vođstvo nad Pavlovićima. Okončao je sukobe sa Kosačama i oženio se Teodorom, ćerkom Vukca Hranića i sestrom budućeg vođe Kosača Stefanom (1435 — 1466) sa kojom je imao tri sina. Svoj deo Konavlja je 1426. godine prodao Dubrovačkoj republici za 18.000 perpera, ali je već 1430. godine otpočeo tzv. (prvi) *Konavljanski rat* oko prodatih teritorija koji se okončao 1432. godine priznavanjem stanja sa početka sukoba. Probao je 1435. godine da se posle smrti vojvode Sandalja Hranića (1392 — 1435) okoristi novonastalom situacijom, ali je u sukobu sa bratom svoje žene Stefanom izgubio južne delove svoje zemlje sa Trebinjem. Umro je 1441. godine, a nasledio ga je sin Ivaniš (1441 — 1450).

Poreklo i porodica
------------------

Radoslav Pavlović je bio drugi sin kneza Pavla Radenovića koji je pored njega imao još jednog sina:

* Petra (1415—1420), knez i vojvoda

Bio je oženjen Teodoromćerkom Vukca Hranića iz porodice Kosača (bratanica Sandalja Hranića i sestra Stefana Vukčića Kosače) sa kojom je imao tri sina koja su ga nasledila:

* Ivaniš Pavlović (1441 — 1450), vojvoda
* Petar II Pavlović (1450 — 1463), vojvoda
* Nikola Pavlović (1450 — 1463), knez

Vidi još
--------

* Pavlovići
* Prvi Konavljanski rat
* Stefan Vukčić Kosača

|  |  |  |
| --- | --- | --- |
| Prethodnik:**Petar I Pavlović** | **Pavlovići 1420 — 1441** | Nasljednik:**Ivaniš Pavlović** |
| Nunova plava koža koja simbolizira voduNunova plava koža koja simbolizira vodu |
| --- |
| Nun |
| druga imena | Nu |
| roditelj(i) | sam se stvorio |
| brak | Naunet (sestra) |
| djeca | Ra (sam ga je stvorio), Ptah (sa Naunet), Apop (sa Neit) |
| opis | bog okeana |

**Nun** ili **Nu** je prvotni okean, istodobno i mjesto i bog, iz kojeg su rođeni ostali bogovi.

Mit o stvaranju
---------------

Nun i Naunet
Prema mitu iz Heliopolisa, Nun je golemi okean. Iz njega je izronio brežuljak, a na njemu bog Sunca, Ra, Amon-Ra ili Atum. Oni su se pojavili iz lotosovog cvijeta. Bog Sunca je potom ispljunuo Šua i Tefnut, blizance, koji su postali roditeljima Geba i Nut. I tako je nastao svemir. Ali Nun nije nestao. On okružuje nebo koje je zbog njega plavo. Okružuje i Geba, Zemlju, i predstavlja sva mora. U mnogim hramovima je Nun prikazan kao sveto jezero, a u Karnaku je napravljeno umjetno jezero u spomen na okean iz kojeg je izronilo Sunce. U mitu iz Hermopolisa postoje dva Nuna - okean i bog vode, sa svojom ženom Naunet (Nunet). Nun izgleda kao čovjek s bradom, a ima plavu kožu, pa je sličan Hapyju, bogu Nila koji će poslije postati vrlo važan za Egipćane. Naunet ima zmijsku glavu. Uz Nuna i Naunet, u okeanu Nunu obitavalo je još nekoliko primordijalnih bogova. Kad je božica Neit pljunula u okean Nun, iz vode je izronila kobra Apop. Nun i Naunet se ponekad smatraju Ptahovim roditeljima.

Druge kulture
-------------

U drugim kulturama, Nun, kao okean, također postoji. Prema japanskoj religiji šintoizmu, prvi su se bogovi rodili na nebu, a u početku je postojala samo beskrajna vodena površina. Pandan Nunu u grčkoj mitologiji je Pont, primordijalni okean, a poslije se pojavljuje božanstvo Okean, koji predstavlja nepoznata mora u dijelovima svijeta koji su za Grke bili kraj Zemlje. U Mesopotamiji, u početku su postojala dva okeana, jedan muški, drugi ženski, što je vrlo slično Nunu i Naunet.

Vanjski linkovi
---------------

Nun i Naunet, božanstva kaosa i vode

| * p
* r
* u
Egipatska mitologija |
| --- |
| Eneada Heliopolisa | Atum • Šu • Tefnut • Geb • Nut • Oziris • Izida • Set • Neftis |
| Ostala veća božanstva | Amon • Anubis • Apop • Apis • Aton • Bat • Bast • Thoth • Hator • Horus • Khepri • Khonsu • Ma'at • Min • Neit • Ptah • Ra • Sekhmet • Set • Sobek • Uapuat • Heryshaf |
| Ogdoada Hermopolisa | Amon • Amaunet • Huh i Hauhet • Kuk i Kauket • Nun |
| Ratna božanstva | Anhur • Bast • Maahes • Pakhet • Sekhmet |
| Deificirani koncepti | Khonsu • Hapy • Ma'at • Min • Renenutet • Šai • Hu • Saa |
| Ostala božanstva | Bes • Hnum • Seker • Sešat • Tawaret |

***Nun*** na Wikimedijinoj ostavi
**Studij dizajna** je interfakultetski studij u Zagrebu.

Dijelom je Sveučilišta u Zagrebu i Arhitektonskog fakulteta.

Povijest
--------

Početkom osamdesetih godina pokrenuta je službena rasprava o potrebi uvođenja profila dizajnera na VII. stupnju obrazovanja, pa je u tu svrhu formirana i radna grupa koja je trebala pripremiti predradnje za osnivanje Studija dizajna, a kako bi se odgovorilo potrebama udruženog rada i da bi se omogućila obrazovna vertikala za učenike primijenjenih umjetnosti. Arhitektonskom fakultetu je povjerena izrada programa, za koju je angažirana interdisciplinarna radna skupina (Akademija likovnih umjetnosti, Filozofski fakultet, Strojarski fakultet, Šumarski fakultet, Ekonomski fakultet, Akademija za kazalište i film, Privredna komora Grada Zagreba, Privredna komora SR Hrvatske, Sveučilište u Zagrebu i dr.). Okvirni program Studija dovršen je 1985. i iste godine prihvaćen na razini Sveučilišta, ali je dodatno poslan i na raspravu ostalim savjetima s obzirom na grane industrije koje su trebale biti neposredno zainteresirane za profil dizajnera. Sljedeće godine program je usklađen i konačno prihvaćen odlukom da se pristupi povezivanju fakulteta na temelju interdisciplinarnosti studija. Godine 1989. Interfakultetski studij dizajna upisuje prvu generaciju studenata.
Studij dizajna u Zagrebu uveden je u registar studija priznatih i vođenih po međunarodnoj organizaciji dizajnera ICSID.
Prvi voditelj Studija dizajna bio je prof. dr. sc. Edo Šmidihen.

Smjerovi na Studiju dizajna
---------------------------

* Industrijski dizajn
* Vizualne komunikacije

Izvori
------

1. ↑

* O Studiju dizajna-jučer -prof. Feđa Vukić Arhivirano 2010-05-10 na Wayback Machine-u.
* Interfakultetski studij dizajna-prof. Ante Vulin Arhivirano 2010-07-26 na Wayback Machine-u.

Vanjske poveznice
-----------------

* Studij dizajna-službena stranica
* Studij dizajna na Facebook-u
* Studij dizajna na Twitter-u
* Studij dizajna - promotivni video
Ulaz u Shepperton studio
**Shepperton studio** je filmski studio koji se nalazi u Sheppertonu, Surreyu, Engleska, a čija povijest seže od 1931. nakon čega su mnogi znameniti filmovi snimljeni tamo. Danas je u vlasništvu studija Pinewood. 

Škotski biznismen Norman Loudon kupio je Littleton Park 1931. kako bi ga iskoristio za svoju novu filmsku kompaniju, Sound Film Producing & Recording Studios. Drugi svjetski rat poremetio je radne planove te su snimanja neko vrijeme prekinuta. Vlada ga je neko vrijeme koristila kao skladište.

Nakon rata, studio je 1945. ponovno promijenio vlasnika, kada je Sir Alexander Korda kupio udjela u British Lion Films zajedno sa Shepperton Studios. 1984. vlasništvo je ponovno promijenjeno kada su braća John i Benny Lee preuzela kontrolu, ali su crni ponedjeljak, štrajk Udruge pisaca Amerike i problemi sa Lee International doveli do stečaja. Bankari Warburg Pincus preuzeli su kontrolu te su proširili kapacitet i na snimanje serija. 1995. Ridley i Tony Scott su kupili studio te ga renovirali. Od 2001. Shepperton se stopio sa Pinewood Studios, stvorivši Pinewood Studios Group.

Filmografija
------------

Popis nekih slavnih produkcija u studiju:

|  |  |
| --- | --- |
| 
* *The Fallen Idol* (1948)
* *The Third Man* (1949)
* *Oliver!* (1969)
* *Young Winston* (1972)
* *The Omen* (1976)
* *The Boys from Brazil* (1978)
* *Alien* (1979)
* *The Elephant Man* (1980)
* *Conan the Barbarian* (1982)
* *Gandhi* (1982)

 | * *A Passage to India* (1984)
* *Henry V* (1989)
* *Hamlet* (1990)
* *Robin Hood: Prince of Thieves* (1991)
* *The Madness of King George* (1994)
* *Rebecca (TV miniseries)* (1997)
* *The Young Victoria* (2009)
* *Captain America: The First Avenger* (2011)
* *Hugo* (2011)
* *Anna Karenina* (2012)
 |

Vanjske poveznice
-----------------

* The Pinewood Studios Group
* Službena stranica
* Povijest studija Arhivirano 2015-10-23 na Wayback Machine-u na britmovie.co.uk
Strop s pločama
**Strop** ili **plafon** je dio međukatne konstrukcije koji zatvara prostoriju s gornje strane, odnosno donja obrada međukatne konstrukcije. Strop ima estetsku svrhu, ali i toplinsku i zvučnu izolaciju. Mogu biti horizontalni, kosi ili specijalno oblikovani.

Vrste
-----

Vrsta stropa zavisi od funkcije objekta u kojem se nalazi.

* Ugrađeni strop čini jednu cijelinu s međukatnom konstrukcijom.
* Priljubljeni strop može biti jednoslojan ili višeslojan, a međukatna konstrukcija služi mu kao oslonac.
* Odvojeni strop je odvojen od međukatne konstrukcije zračnim slojem od 2,8 do 10 cm, a za odvajanje stropa upotrebljavaju se elementi od metala, drveta, aluminija i td. Na taj se način povećava zvučna i termička izolacija.
* Viseći (spušteni) strop načinjen je od lamela ili aluminijskih ploča koje čine stropnu površinu i nosive konstrukcije koja služi kao nosač za lamele i ploče.
* Spušteni strop je konstrukcija platna pričvršćena na metalni (aluminijski) ili plastični profil (Baguette) ispod glavnog stropa.

Materijali i obrada
-------------------

Pri izboru materijala za strop bitni su estetski razlozi, kao i akustični. Prema načinu obrade završni sloj stropa moze biti liven svim vrstama stropnih žbuka ili se na njega mogu postaviti elementi od čvrstih materijala kao što su izolacijske ploče načinjene od gipsa, stiropora, drveta, aluminija.

Pri završetku međukatne konstrukcije strop se može samo bojom obraditi ili se prvo ožbukati, pa onda nanijeti boju. Žbuka se moze nanijeti i direktno na armirano betonsku tavanicu. Kad se izrađuje strop gdje imamo drvene međukatne konstrukcije s donje strane stropnih greda pričvrste se letve, a na njih se postavi nosilac žbuke, pa žbuka. Na stropne grede mogu se postaviti građevinske i izolacijske ploče koje se mogu ožbukati ili ostaviti vidljive.

Dekoracija stropa
-----------------

Stropovi se najčešće boje, ali mogu se i oslikati što je bio čest slučaj u prošlosti, a jedan od najpoznatijih stropova je onaj u Sikstinskoj kapeli. Pri bojenju stropova obično se koristi bijela boja, ali ni druge boje nisu zanemarive. Ploče koje se postavljaju na strop pored izolacijske funkcije, mogu imati i dekorativnu funkciju. Rasvjeta prostorije usko je povezana sa stropom, budući da se najčešće nalazi na njemu.

Galerija
--------

* Oslikan plafon, "Ikar", zamak Thal, BelgijaOslikan plafon, "Ikar", zamak Thal, Belgija
* Plafon Velške katedrale, EngleskaPlafon Velške katedrale, Engleska
* Produženi stropProduženi strop
* Strop u Džamiji šejha Lotfolaha, IranStrop u Džamiji šejha Lotfolaha, Iran
* Freske na stropu u opatiji Einsiedeln u ŠvicarskojFreske na stropu u opatiji Einsiedeln u Švicarskoj
* Visoko ukrašen strop u Morijevom stilu u Agadiru, MarokoVisoko ukrašen strop u Morijevom stilu u Agadiru, Maroko
* Pokazna rekonstrukcija spuštenog rimskog stropa u carskim palačamaPokazna rekonstrukcija spuštenog rimskog stropa u carskim palačama
* Strop u Kongresnoj Bibilioteci u SADStrop u Kongresnoj Bibilioteci u SAD

Literatura
----------

***Strop*** na Wikimedijinoj ostavi

* Najdhart, Tatjana (2001): *Građevinske konstrukcije*, Svjetlost, Sarajevo. ISBN 9958-10-309-5
*Za ostala značenja, v. Srp (razvrstavanje).*
Srp
**Srp** je poljoprivredna alatka, sačinjena od čelika, kojom se žanje žito i druge žitarice i trave. Polukružnog je oblika i oštra je sa unutrašnje strane. Ima drvenu dršku.

Istorijski razvoj
-----------------

Srp je jedna od najstarijih i najednostavnijih poljoprivrednih alatki. Razvio se iz lučno savijenih kamenova, rogova, kostiju (životinjskih vilica u Egiptu) i sličnih oruđa koje je čovek koristio u neolitu. U bronzano doba javljaju su liveni plitki srpovi, a u gvozdeno doba železni. Kasnije se diferenciraju srp i kosa i mnoga slična oruđa (na primer, kosir za sečenje trnja). U arheološkim nalazima iz praslovenske ere srp je čest, a kosa retka. Tanak je i manje savijen nego današnji, obično unazad povijenog vrha. Postepeno se sve više zaokružuje, ima drvenu dršku, a sa unutrašnje strane oštricu, često i nazubljenu. Služio je i kao oružje. U starom veku njime su se oružali Srbi, po čemu je i dobio ime, zatim Kartaginjani i Dačani, a u doba feudalizma kmetovi.

Upotreba
--------

Žanje se tako što se jednom rukom zahvata busen, a drugom se odseca srpom. Položaj tela kosača pri tome je pognut i veoma naporan, a sam rad ovom alatkom se u moderno vreme smatra prevaziđenim.

Simbolika
---------

Srp predstavlja simbol seljaštva. Komunistički simbol srpa i čekića predstavlja dve pokretačke snage ovog pokreta: seljaka i radnika. U antičko doba srp je uz kosu atribut različitih božanstava (Saturna, Demetre), a u srednjovekovnim narodnim prikazima simbol smrti. U grčkoj mitologiji srp je oružje koje je koristio Hron kada se pobunio protiv svog oca Urana koga je zbacio s prestola i preuzeo vlast među bogovima. Mač u obliku srpa dobio je i Persej od boga Hermesa, kako bi ubio strašnu Gorgonu.

Povezano
--------

* Srp i čekić
**Prva sezona** američke naučnofantastične TV-serije *Zvjezdane staze* se sastojala od 29 epizoda premijerno prikazani na programu mreže NBC od 8. septembra 1966. do 13. aprila 1967. godine. Radnja epizode, smještena u neodređenu i relativno daleku budućnost, je pratila posadu *USS Enterprise*, svemirskog broda Zvjezdane flote koji vodi istraživačke misije i susreće se sa neobičnim vanzemaljskim vrstama, civilizacijama i raznim fenomenima. U prvoj sezoni su se kao stalni likovi ustalili kapetan Kirk (koga je tumačio William Shatner), Spock (koga je tumačio Leonard Nimoy i dr. Leonard "Bones" McCoy (koga je tumačio DeForest Kelley). Sa izuzetkom dvodijelne epizode *Menagerie* epizode svojim zapletom nisu bile čvrsto vezane jedna uz drugu.

Prije nego što je snimljena prva sezona, producenti su bili napravili dvije pilot epizode - neuspješnu *The Cage* i uspješnu *Where No Man Has Gone Before*; prethodna je umontirana u *Menagerie*, a potonja emitirana kao redovna 6. epizoda serije.

| * p
* r
* u
*Star Trek: The Original Series* |
| --- |
| Epizode | 
* Sezona 1
* 2
* 3
* *The Animated Series*
	+ Sezona 1
	+ 2

 |
| Filmovi | 
* *The Motion Picture*
* *II: The Wrath of Khan*
* *III: The Search for Spock*
* *IV: The Voyage Home*
* *V: The Final Frontier*
* *VI: The Undiscovered Country*

 |
| Likovi | 
* Christine Chapel
* Pavel Chekov
* James T. Kirk
* Joachim
* Khan Noonien Singh
* Leonard McCoy
* Christopher Pike
* Janice Rand
* Sarek
* Saavik
* Montgomery Scott
* Spock
	+ razvoj
* Hikaru Sulu
* Surak
* Nyota Uhura
* Number One

 |
| Srodne teme | 
* Nagrade i nominacije
* *The God Thing*
* *Planet of the Titans*
* Muzička tema
* USS *Enterprise* (NCC-1701)
* USS *Enterprise* (NCC-1701-A)

 |
**Ain Sukhna** (arapski: العين السخنة/*El ʿĒn El Sokhna*) je grad od 45,552 stanovnika u Egiptu u Muhafazi Suez.

Njegovo ime prevedeno sa arapskog znači *Vrući izvor*, a odnosi se na nedaleke mineralne izvore u planinama iznad grada.

Geografske karakteristike
-------------------------

*Ain Sukhna* leži na zapadnoj obali Crvenog mora, udaljena 140 km jugoistočno od Kaira i svega 40 km južnood svog administrativnog centra Sueza.

Historija
---------

*Ain Sukhna* je novi grad - ljetovalište dobro stojećih građana Kaira, sa kojim je povezana autoputom pa je do njega moguće stići za sat vremena. Posljednjih dekada podignuto je puno luksuznih hotela. Posao sa nekretninama toliko dobro ide, da je 20 km južno od *Ain Sukhne* u pustinjskoj unutrašnjosti, na nadmorskoj visini od 270 metara podignuto novo naselje vila *Porto Sokhna* sa golf igralištem i trgovačkim centrima.

Nedaleko od grada u planinskoj unutrašnjosti leži manastir Manastir Antonija Velikog.

Izvori
------

1. 1 2  „*Population of Cities in Egypt (2020)*" (engleski). World Population Review. Pristupljeno 20.8. 2020.
2. 1 2  „*Ain Sukhna*" (engleski). Egypt Travel. Pristupljeno 20.08.2020.
3. 1 2 3  „*El-Ain El-Sukhna*" (engleski). SIS Egypt. Pristupljeno 20.08.2020.

Vanjske veze
------------

***Ain Suhna*** na Wikimedijinoj ostavi

* *Ain Sukhna* (`en`)
**Oum Rbia** (arapski: وأم الربيع, berberski: *Wansifen*, francuski: *Morbêa*) je druga po veličini rijeka u Maroku duga 555 km.
Njeno ime prevedeno sa arapskog znači *Majka izvora*.

Hidrologija
-----------

Ta rijeka na sjeveru Maroka izvire na obroncima planina Srednjeg Atlasa, nedaleko od grada Khenifra. Od tamo teče prema zapadu, probijaći se kanjonima kroz stjenovite planine. Nedaleko od grada Azemmoura ima ušće u Atlanski ocean.

Iako nije plovna, neobično je važna zbog svog hidropotencijala i po količini vode za navodnjavanje. Duž njenog toka podignute brojne hidroelektrane i brane za akumulaciona jezera kao što su; Afourer, Kasba Zidania, Im Fout, Daourat, Sidi Saïd Maachou i Bine el-Ouidane (na pritoci El-Abid).

Najveće pritoke su Tessaout i El-Abid, sa juga.

Sliv rijeke velik je 48.070 km², što čini oko 7 % ukupnog teritorija Maroka.

Na oranicama duž njena sliva uzajaju se agrumi, pšenica, grožđe, pamuk i lan.

Izvori
------

1. 1 2 3   Sébastien Erpicum, Benjamin Dewals, Pierre Archambeau, Michel Pirotton. „Sustainable Hydraulics in the Era of Global Change" (engleski). CRC Press. Pristupljeno 15.6. 2020.
2. 1 2 3 4 5 6 7   „*Oum el-Rbia River*" (engleski). Encyclopaedia Britannica. Pristupljeno 15.6. 2020.

Vanjske veze
------------

***Oum Rbia*** na Wikimedijinoj ostavi

* *Oued Oum Rbia* (`fr`)
**Opada Fort-Louisa** se odigrala za vrijeme Rata Prve koalicije na sjeveroistoku Francuske od 14. oktobra do 14. novembra 1793. godine, kada su savezničke, odnosno njemačke, pretežno austrijske, snage pod generalom [[Franz von Laure|Franzom von Laureom] nastojale zauzeti tvrđavu Fort-Louis na rijeci Rajni koju je branio francuski republikanski garnizon pod Michelom Durandom. Do bitke je došlo za vrijeme savezničke ofenzive u Alsace, odnosno dan nakon što je francuska Rajnska armija u kod Wissembourga odbačena sa svojih obrambenih položaja na rijeci Lauter. Fort-Louis, sagrađena stotinu godina ranije od strane znamenitog inženjerca Vaubana, se smatrala jakom tvrđavom; saveznici su imali podjednak broj ljudi kao i branitelji, ali manje topova. Usprkos toga se garnizon predao nakon mjesec dana otpora.

Izvori
------

Literatura
----------

* Smith, Digby (1998). *The Napoleonic Wars Data Book*. London: Greenhill. ISBN 1-85367-276-9.
* „The Fortifications of Vauban: Fort-Louis". Unesco World Heritage. 2010. Arhivirano iz originala na datum 2022-02-04. Pristupljeno 1 March 2014.

Koordinate: 48°48′7″N 8°3′26″E﻿ / ﻿48.80194°N 8.05722°E﻿ / 48.80194; 8.05722
**Aimoin** (Villefranche-de-Longchat; cca. 960 - cca. 1010), također i poznat kao **Aimoin od Fleuryja** (francuski: ) bio je francuski redovnik i srednjovjekovni historičar. Ime je dobio po samostanu Fleury gdje je proveo najveći dio života.

Najpoznatije djelo mu je *Historia Francorum* ili *Libri v de Gestis Francorum*, u kojoj opisuje historiju Franaka od najranijeg doba do 653. godine; ono su nastavili pisati kasniji pisci i prepisivači sve do sredine 12. vijeka. U srednjem vijeku je bilo izuzetno popularno štivo i historijski izvor, ali su mu moderni historičari osporili vrijednost.

Poznat je i kao autor *Vita Abbonis*, *abbatis Floriacensis*, odnosno posljednje u seriji biografija opata Fleuryja, posvećene Abboz. Također je napisao i drugu i treću knjigu *Miracula sancti Benedicti*.

Aimoina, valja razlikovati od Aimoina, istoimenog redovnika iz Saint-Germain-des-Pres,a koji je napisao tekst *De miraculis sancti Germani* i fragment *De Normanorum gestis circa Parisiacam urbem et de divine in eos ultione tempore Caroli calvi*.

Vanjske veze
------------

* Opera Omnia by Migne Patrologia Latina with analytical indexs
**Tanaina** /=People/ (Knaiakhotana, Tnaina, Kenai, Kenaitze, Denaina).- pleme američkih Indijanaca iz grupe Khotana, porodica Athapaskan, jedino nastanjeno u Aljaski na obali oceana. Sami sebe zovu Knaiakhotana ili "People of the Kenai Peninsula". Prema Osgood-u (1936.) Tanaine su se sastojali od više lokalnih grupa, to su: 1. na Lower Inlet (Seldovia i Kachemak Bay); na Middle Inlet (na jezerima Tustamena, Skilak, Kenai i susjednoj obali); Susitns (na Susitna Riveru); Tyonek (zapadna obala Cook Inleta); Iliamna (sjeverna obala istoimenog jezera; i Clark Lake (oko jezera Clark). 
Cook Inlet dobiva ime po kapetanu Cooku, no domoroce koje je tada (1778) sreo bili su Eskimi. Godine 1784. ovdje dolaze Rusi sa Aleutima, poznatim lovcima, i počinju istraživati Cook Inlet. Značajniji datum u povijesti Tanaina je 1915. godina kada se počinju baviti komercijalnim ribolovom. 
Mooney (1928) drži da ih je 1740. bilo 1,200. Godine 1818. izbrojano ih je 1,741 na Cook Inletu. NAHDB smatra da je rana populacija (1700) bila 4,500 Tanaina. Kasnije im broj iznosi: 1,500 (1800); 937 ((1860); 900 (1900); 531 (1970) i 800 (2000).

Sela
----

Chinila, Chuitna, Eklutna, Iliamna, Kasilof, Kasnatchin, Kenai, Kilchik, Knakatnuk, Knik, Kultuk, Kustatan, Nikhkak, Nikishka, Ninilchik, Nitak, Skilak, Skittok, Susitna, Titukilsk, Tyonek i Zdluiat.

Kultura
-------

Tanaina Indijanci žive od ribolova (losos i druga riba), koja se suši u posebnim sušarama, te lova zbog mesa i kože, na medvjede, planinske ovce i koze, losove i karibue. Zimske nastambe su polupodzemne, dok ljeti stanuju u kolibama. Glavno transportno sredstvo su kožom prekriveni eskimski čamci kayak i umiak, dok se zimi kopnom kreću pomoću krplji ili toboggan-saonica.
Tanaine se sastoje od nekoliko plemena, podijeljenih na ergzogamne polovice, koje se satoje od klanova. Društvo se sastoji od dvije klase, puka i plemića. Poznaju i potlatch, vjerojatno posuđen od Tlingita. Po vjeri su šamanisti

Vanjske poveznice
-----------------

* Tanaina
* Dena'ina Language Arhivirano 2006-05-13 na Wayback Machine-u
* Kenai History Arhivirano 2006-01-02 na Wayback Machine-u
**Razvodno postrojenje** ili **trafostanica** je deo sistema za proizvodnju, prenos i distribuciju električne energije. Razvodna postrojenja transformiše napon sa visokih vrednosti na niske, ili obrnuto, ili vrše bilo koju od nekoliko drugih važnih funkcija. Od elektrana do potrošača, električna energija može teći kroz nekoliko razvodnih postrojenja na različitim naponskim nivoima.

Razvodna postrojenja mogu biti u vlasništvu i pod upravom elektroenergetskog preduzeća, ili mogu biti u vlasništvu velikih industrijskih ili komercijalnih kupaca. Razvodna postrojenja su uglavnom bez nadzora, i oslanjaju se na SCADA sisteme za daljinski nadzor i upravljanje.

Elementi razvodnih postrojenja
------------------------------

A: Primarna strana B:Sekundarna strana 1. Dalekovod primarne strane 2. Zaštitni vod 3. Nadzemni vod 4.Naponski transformator 5.Rastavljač 6.Prekidač 7.Strujni transformator 8.Odvodnik prenapona 9. Energetski transformator 10. Kontrolna zgrada 11. Zaštitna ograda 12. Dalekovod sekundarne strane
Razvodna postrojenja mogu posedovati transformatore za promenu naponskih nivoa između visokih napona u prenosnim mrežama i nižih napona u distributivnim mrežama ili za povezivanje dva različita prenosna napona.

Uz transformatore, razvodna postrojenja uglavnom imaju opreme za prekidanje, zaštitu i kontrolu. U velikim razvodnim postrojenjima koriste se prekidači da prekinu struje kratkih spojeva ili struje preopterećenja koje se mogu pojaviti na mreži. Manje distributivne trafostanice mogu koristiti riklozere ili osigurače za zaštitu distributivnih mreža. Sama razvodna postrojenja obično nemaju generatore, iako elektrana može biti uz razvodno postrojenje. Drugi uređaji, kao što su kondenzatorske baterije i regulatori napona takođe mogu da se nalaze u razvodnom postrojenju.

Razvodna postrojenja se mogu nalaziti biti na površini u ograđenim površinama, pod zemljom, ili se nalaze u objektima posebne namene. Visoke zgrade mogu imati nekoliko sakrivenih razvodnih postrojenja. Zatvorena razvodna postrojenja se obično nalaze u urbanim sredinama da bi se smanjila buka iz transformatora, iz estetskih razloga, kao i da se zaštiti postrojenje od ekstremnih klimatskih uslova ili zagađenja.

Na mestima gde razvodno postrojenje poseduje metalnu ogradu, ona mora biti propisno uzemljena da zaštiti ljude od visokog napona koji se mogu javiti u toku kvara na mreži. Struje kvara u razvodnim postrojenjima mogu izazvati porast potencijala Zemlje. Struje koje teku kroz površinu Zemlje tokom kvara mogu da izazovu da metalni predmeti imaju znatno različit potencijal nego tlo pod nogama nekog lica. Ovaj napon dodira predstavlja opasnost od strujnog udara.

***Razvodno postrojenje*** na Wikimedijinoj ostavi
Amfiboli predstavljaju značajne mineralne vrste, jer se javljaju u mnogim genetski različitim stenama. Prisustvo amfibola je naročito značajno u magmatskim I metamorfnim stenama. Kod amfibola se javlja OH grupa. Amfiboli mogu biti rombični I monoklinični.
Ribekit NaFe32+Fe23+Si8O22(OH)2
Ribekit spada u amfibole. Kristališe monoklinično. Kristali su redak način pojavljivanja ovog mineral. Obično se javlja u vidu prizmatičnih ili pritkasto igličastih agregata. Vlaknasti agregati tipa azbesta nazivaju se krokidolitom odnosno krokidolitskim azbestom.

Hemizam
-------

Rikebit je promenljivog sastava. Deo Fe2+ može biti zamenjen sa Mg kod Mg- ribekita. Često gradi čvrste rastvore sa glaukofanom koji se nazivaju krositima.

Fizičke sobine
--------------

Ribekit je tamnoplave do skoro crne boje. Prozračan do providan mineral, staklastog sjaja. Cepljivosti kao kod ostalih amfibola. Ogreb je karakterističan- plav. Krokidolit je sivo plave boje, svilaste sjajnosti. Međutim, kod krokidolita veoma brzo dolazi do oksidacije Fe2+ do Fe3+ , tako da krokidolit obično ima zlatnožutu do zlatno žutomrku boju. Tvrdine je 6. Specifične mase 3,0- 4,40 u zavisnosti od sastava. 
Dijagnostičke osobine Makroskopski se prepoznaje po načinu pojavljivanja , boji i boji ogreba.

Postanak(parageneza)
--------------------

Ribekit je pretežno magmatski i regionalno metamorfni mineral. Javlja se u alkalnim magmatskim stenama i njihovim pegmatitima. Može se javiti i kao akcesoran mineral u kiselim magmatskim stenama. Može imati veoma različite parageneze. Regionalno metamorfni ribekiti javljaju se u alkalnim gnajsevima, egirin- ribekitskim gnajsevima itd. Mg- ribekiti mogu biti prisutni vrlo često u stenama umerenog stepena metamorfizma facije zelenih škriljaca. Veoma je redak kao hidrotermalan mineral. Transformacijama prelazi u hidrokside Fe i siderit, minerale glina itd.

Rasprostranjenost
-----------------

Ribekit za sada nije konstantovan kod nas. Mg- ribekiti se javljaju u regionalno metamorfnim stenama tipa škriljaca u okolini Seča reke i Kostojevića u zapadnoj Srbiji. Praktičnu primenu krokidolitski azbest ima kao termoizolacioni materijal. Krokidoliti iz Južne Afrike koji su metasomatski potisnuti sa kvarcom, ili se javljaju u obliku agregata u gustih kvarcu nazivaju se tigrovim okom, i koriste se kao ukrasni do poludragi kamen.

Vidi još
--------

* Spisak minerala
* Mineralogija

Spoljašnje veze
---------------

* 
*
**Pacifikacija Libije**, također poznata i kao **Drugi italijansko-senusijski rat**, **Drugi italijansko-libijski rat**, odnosno **Ponovno osvajanje Libije** (italijanski: ) je bio oružani sukob koji se od 1923. do 1932. godine na području današnje Libije vodio između snaga Kraljevine Italije na jednoj, te pobunjenog lokalnog stanovništva, pretežno sljedbenika dervišskog reda Senusija na drugoj strani. Uzrok je bilo odbijanje lokalnog stanovništva da prihvati rezultate italijansko-turskog rata kojima su 1912. dotadašnja područja osmanske Tripolitanije i Kirenajke došle pod italijansku vlast. Italijanska vlast je, najviše zbog logističkih problema vezanih uz operacije u Sahari, a kasnije i izbijanja Prvog svjetskog rata prvih godina bila ograničena na uporišta na mediteranskoj obali, a inicijalni sukob je privremeno okončan primirjem 1917. godine kojim su Senusiji i libijska plemena *de facto* zadržala kontrolu nad pustinjom i libijskim zaleđem. Sukob je ponovno izbio 1923. godine nakon dolaska na vlast fašističkog režima Benita Mussolinija. Pobunjenici su uklonjeni iz Tripolitanije već 1924. godine, dok je Fezzan pacificiran 1930. godine. Italijanima je najžešći otpor pružen u brdskim područjima Kirenajke, gdje je senusijski vođa Omar Muhtar uspješno koristio gerilsku strategiju. Italijanske snage pod generalom Grazianijem su Senusije na kraju porazile brutalnim mjerama kao što je korištenje bojnih otrova, izgradnja Granične žice koje je pobunjenicima zapriječilo opskrbu iz susjednog Egipta te masovna deportacija lokalnog stanovništva u koncentracione logore gdje je veliki dio umro od bolesti, gladi i zlostavljanja. Sukob je praktički završio nakon što je Muhtar 1931. godine uhvaćen i obješen, a nakon toga su Tripolitanija, Kirenajka i Fezzan postale dio Italijanske Libije. Računa se da je u sukobu stradala osmina svih tadašnjih stanovnika Kirenajke i italijanski postupci u ratu se često navode kao genocid.

Izvori
------

1. ↑  Duggan, Christopher (2007). *The Force of Destiny: A History of Italy Since 1796*. New York: Houghton Mifflin. str. 497.
2. ↑  Mann, Michael (2006). *The Dark Side of Democracy: Explaining Ethnic Cleansing*. Cambridge University Press. str. 309. ISBN 9780521538541.

Literatura
----------

* Grand, Alexander de "Mussolini's Follies: Fascism in Its Imperial and Racist Phase, 1935-1940" pages 127-147 from *Contemporary European History*, Volume 13, No. 2 May 2004.
Stvaranje rifta
**Rift** predstavlja mesto gde se dve tektonske ploče Zemljine kore razdvajaju, i kao takav, predstavlja primer ekstenzione tektonike. Tipičan rift sastoji se iz jednog spuštenog bloka Zemljine kore, koji se naziva graben, a koji je ograničen paralelno postavljenim normalnim rasedima. Kretanjem blokova duž ovih raseda formira se riftna dolina. Riftna dolina ograničena je srednjeokeanskim grebenima. Centralna osa jednog rifta uglavnom sadrži vulkanske stene (bazalte), i najveći broj aktivnih riftova karakteriše se aktivnim vulkanizmom. Najveći riftovi javljaju se duž centralne ose srednjeokeanskih grebena, gde se, duž divergentnih granica tektnoskih ploča, formira nova okeanska kora.

Abortirani riftovi su mesta na kontinentalnoj kori gde je započeo proces riftovanja, ali je prekinut pre tačke pucanja kore. U najvećem broju slučajeva, prelaz između riftovanja i širenja (početnog stadijuma nastanka okeanske kore), dešava se na mestima gde se spajaju tri konvergentna rifta iznad vruće tačke. Dva od tri rifta stižu do stadijuma širenja okeanskog dna, dok treći rift nikada ne dostigne taj stadijum, i postaje **avlakogen**.

Povezano
--------

* Srednjeokeanski greben
* Subdukcija
Za faraona, v. Teos od Egipta.
 Za tetraetoksilan (TEOS), v. Tetraetil ortosilikat.

**Teos** (grčki: Τέως) ili **Teo**, bio je pomorski grad Jonije, smješten na polutotoku između Hitrija i Mionesa, a koga su kolonizirali orhomenski Minijci, Jonjani i Beoćani. Bio je rodno mjesto pjesnika Anakreonta, historičara Hekateja, sofista Protagore, pjesnika Skitina, geografa Androna i Apelikona, pisca zaslužnog za očuvanje Aristotelovih djela. 

Teos je s dvije luke bio prosperirajući grad sve dok Kir Veliki nije napao Lidiju i Joniju (cca. 540. pne.). Teanci su se tada odlučili preselilti preko mora, u novosnovane kolonije Abderu u Trakiji i Fanagoriju na azijskoj strani Kimerijskog Bospora. 

Izgubivši svoju nekadašnju važnost, Teos je postao tek jedan od dvanaest gradova Jonske Lige. Luku je obnovio Antigon Kiklop; grad je kasnioje postao i poznat kao mjesto gdje je Epikur studirao kao učenik Demokrita. U rimska vremena grad je biop poznat po vinu i hramu Dioniza. Suvremeni grad Sığacık se nalazi blizu ruševina Teosa.

Eksterni linkovi
----------------

***Teos*** na Wikimedijinoj ostavi

* The Archaeological Investigations At Teos
* „Teos". *Catholic Encyclopedia*.
**Tateina ubistva** (engl. ) je naziv koji se koristi za masovno ubistvo do koga je došlo u Los Angelesu u noći 8/9. augusta 1969. godine nakon što je grupa pripadnika kvazi-hipijevske komune zvane "Porodica" po nalogu njenog vođe Charlesa Mansona provalila u kuću tada odsutnog Romana Polanskog i ubila petoro ljudi koji su se tada bili našli na zabavi, uključujući poznatu glumicu i Polanskijevu suprugu Sharon Tate. Vjeruje se kako je meta ubica bio Terry Melcher, muzički producent koji je prethodno bio stanovao u istoj kući, i koga je Manson smatrao odgovornim za propast svoje muzičke karijere. Ubice su revolverima ubile jednog od slučajnih prolaznika, a potom u samoj kući četvoro ljudi izboli noževima. Manson je zapovijedio da se sljedeće noći na sličan način u Los Angelesu izvrši još napad, te su u njemu stradali direktor supermarketa Leno LaBianca i njegova supruga Rosemary. Događaj, koji se smatra jednim od najspektakularnijih zločina u historiji Los Angelesa, izazvao je šok u Hollywoodu ali i paniku, velikim dijelom i zbog relativno spore istrage. Kada je istraga konačno povezala Mansona i njegove sljedbenike sa zločinom, uslijedio je jednako spektakularni proces gdje je Manson zajedno sa njima osuđen na smrtnu kaznu, naknadno preinačenu u doživotni zatvor. Jedna od posljedica ubistava je bila i ta da se Hollywood otada počeo ograđivati od kontrakulture kojoj je nominalno bio pripadao Manson, te se Tateina ubistva ponekad nazivaju jednim od događaja kojim su "simbolično umrle 1960-e".

Izvori
------
**Taumant** je grčki morski bog.

Etimologija
-----------

*Taumant* znači "čudo" (grč. N. *Θαῦμας*, *thaumatos*, G. *Θαύμαντος*), budući da vlada mnogim čudesnim i zadivljujućim pojavama na moru. Drugo mu je ime **Taumat**.

Karakteristike
--------------

Taumant je čudesni i prelijepi bog, koji se ljudima objavljuje u svoj svojoj čudesnoj ljepoti, često iznenada. Jedino stanovnici zemalja koje su udaljene od mora ne mogu vidjeti Taumanta, ali im je to velika želja.

Mitologija
----------

### Bog Taumant

Taumant je rođen iz braka Geje, prelijepe Majke Zemlje, i njezinog sina, Ponta od Mora, nakon kastracije nebeskog boga Urana. Heziod nabraja Taumantovu braću i sestre, morska božanstva: starac Nerej, ponosni Fork, lijepa Keta i Euribija. Fork je oženio svoju sestru Ketu i postao predak čudovišta, a Taumant je oženio božicu lijepu kao i on, svoju nećakinju, Okeanidu Elektru, kćer Okeana i Tetije, morskih bogova i starih Titana. Elektra je rodila brzu i predivnu Iridu (Duga) i ružne nakaze, poluptice Harpije (Divlji vjetrovi) "lijepe kose". S tim da je Irida doista Taumantova kćer slaže se i Platon: "Onaj tko kaže da je Irida bila Taumantovo dijete čini dobru genealogiju." Higin tvrdi da su Harpije kćeri Taumanta, ali ne i njegove žene, već Ozomene; ipak, moguće je da je to ustvari samo Elektrin nadimak. Ciceron potvrđuje srodstvo Irde i Taumanta tako što piše da, budući da je prelijepa i čudesna, duga mora biti božanstvo povezano s bogom čuda, Taumantom. 

### Kentaur Taumant

Jedan se kentaur, polu-čovjek pola-konj, također zvao Taumant.
U informatici, **algoritmi za pretragu nizova** (*algoritmi za sravnivanje niski*) su važna klasa algoritama niski koji pokušavaju da nađu mesto gde se jedan ili nekoliko niski (ili obrazaca) nalaze unutar veće niske ili teksta. Oni mogu da pretražuju tekst formiran od normalnog alfabeta, binarnog alfabeta, ili DNK alfabeta (A, C, G, T).

Način kodiranja niza može da ograniči opseg primenljivih algoritama za pretragu. Na primer ako se koristi kodiranje promenljive širine mnogi algoritmi postaju veoma spori, te su specifične adaptacije algoritama neophodne.

Literatura
----------

* R. S. Boyer and J. S. Moore, *A fast string searching algorithm,* Carom. ACM 20, (10), 262–272(1977).
* Thomas H. Cormen, Charles E. Leiserson, Ronald L. Rivest, and Clifford Stein. *Introduction to Algorithms*, Second Edition. MIT Press and McGraw-Hill, 2001. ISBN 0-262-03293-7. Chapter 32: String Matching, pp.906–932.

}{refend}}

Spoljašnje veze
---------------

* Pattern matching
* StringSearch[*mrtav link*]
Riječ **referent** (njem.) može imati više značenja:

* 1. onaj koji podnosi referat; predavač, izlagač;
* 2. službenik ili funkcioner koji je zadužen za neki ogranak djelatnosti ili za obradu nekog područja i za izvještavanje o njemu; službenik-izvjestitelj, savjetnik u stanovitim pitanjima (npr. komercijalni referent, referent za fiskulturu);
* 3. u semiotici, stvarni predmet ili događaj na koji riječ, izraz ili simbol upućuje (Vujaklija);
* 4. u logici, prvi termin u tvrđenju na koji se odnose svi potonji termini u istom tvrđenju (Vujaklija).

U Jugoslaviji
-------------

U jugoslovenskom privrednom i političkom sistemu mnoga su radna mjesta nosila naziv referent. u "Abecednom spisku zanimanja", objavljenom 1971. godine za potrebe popisa stanovništva i stanova 1971. godine, navedeno je oko 165 različitih referenata, od referenta administracije i referenta budžetske evidencije do referenta za zasnivanje radnog odnosa i referenta za zdravstvo i socijalno osiguranje.

Mocijski parnjaci
-----------------

Ako je referent žena, upotrebljavaju se oblici **referentica** ili **referentkinja**. U administraciji i u administrativnom stilu pisanja i govorenja i za ženu se upotrebljava riječ **referent**.

Višeznačna odrednica *Ova stranica je **razvrstavanje**. Koristi se radi pronalaska članaka koji moraju imati dodatnu odrednicu jer bi im u protivnom naslov bio isti.  
Ako vas je na ovu stranicu dovela vikiveza, možda je potrebno promijeniti da preusmjerava na namijenjeni članak.*
Terase u Ollantaytambou
**Ollantaytambo** ili *Ullantaytanpu*, (što na kečuanskom otprilike znači *Gospodarevo sklonište*), je jedinstveni primjer pretkolumbovskog planiranja grada. To je monumentalanno arhitektonsko djelo iz Inka perioda i jedinstveni grad iz tog vremena koji je danas naseljen. U zgradama koje liče na palače žive potomci nekadašnjih visokih klasa Inka, podrijetlom iz Cusca.

Zgrade i vrtovi kao i ulice su zadržali svoj izvorni oblik. Ravne, uske ulice tvore danas četvrtaste četvrti, ili tzv.*canchas*, koje imaju otvor prema centralnom dvoru kojeg kuća okružuje. Nekoliko lijepih kolonijalnih kuća sagrađeno je od crnih stijena iz Inka vremena.

utvrdu Ollantaytambovu su sagradile Inke kako bi se mogli braniti od napada indijanaca iz džungle koji su bili stalna prijetnja carstvu Inka. 
Na vrhu utvrde nalazi se šest stijena koje čine Hram Sunca. Teške su oko 50 tona i stoje tijesno jedna pored druge. One tvore zid no iza njih ne postoji nikakav prazan prostor. Stranice stijena su veoma kvalitetno obrađene. Vjerojatno su Inke željele pokazati da vladaju zavidnom umjetnošću oblikovanja stijena. Na nekoliko stijena postoje ispupčenja i vjeruje se da su ona imala samo simbolično značenje. Prema peruanskom povjesničaru Víctoru Angelsu to je mogla biti neka vrsta simboličnog jezika.

Utvrda Ollantaytambo leži na brdu koje je u obliku trapeza. Taj dojam nestaje međutim kada se stoji na vrhu utvrde. Stijene za izgradnju utvrde dovlačene su sa druge strane doline. Vučene su uz pomoć užadi i uz pomoć tankih svježih stupova koji su postavljani u smjeru transporta.

Tarase za uzgoj
Simbolična ispupčenja na stijenama
Stijene su dovlačene sa brda lijevo. Vrijedno je uočiti geometrijski oblik tarasa i njihovu nagnutost prema rijeci

Položaj
-------

Ollantaytambo se nalazi u istoimenoj oblasti u provinciji Urubamba, oko 60 km sjeveroistočno od Cusca, na 2792 m nadmorske visine, u sjevernom dijelu doline Urubamba.
Ollantaytambo je željezničkom prugom povezan s Machu Picchu, poznatim turističkim odredištem Južne Amerike.

Povezano
--------

* Cusco
* Inka
* Machu Picchu
* Písac
* Sacsayhuamán
* Puca Pucara
* Urubamba dolina
* Urubamba rijeka

***Ollantaytambo*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 154815723
* LCCN: n84008833
* BNF: cb12381417p (podaci)

 |
**Saint Leger** ili **St Leger Stakes** je ime jedna od pet klasičnih engleskih konjičkih utrka, uz *Epsom Derby*, *Oaks*, *Thousand Guineas* i *Two Thousand Guineas*.

Na toj utrci mogu sudjelovati ždrijebci i ždrijebice stari tri godine. Saint Leger se održava jednom godišnje u septembru na stazi dugoj 2,937 metara, na hipodromu u gradu Doncasteru (Grofovija South Yorkshire).

Historija
---------

Grad Doncaster je jedan od najstarijih britanskih centara konjičkog sporta u kom se konjičke utrke održavaju od 16. vijeka. One su 1600. zabranjene zbog brojnih incidenata, ali su od 1614. ponovno obnovljene.

Najstarija važnija konjička utrka - *Zlatni kup*, održana u Doncasteru na hipodromu Cantley 1766.

Današnju utrku osnovao je 1776. pukovnik Anthony St. Leger (po kom je i nazvana), na prvoj utrci nastupilo je samo pet konja. Za Prvog svjetskog rata hipodrom je korišten u vojne svrhe, pa su od 1915. do 1918. utrke održavane u Newmarketu.

Doncasterskim *St. Leger festivalom* koji traje četiri dana, završava sezona konjičkih utrka.

Izvori
------

1. 1 2 3 4 5 6 7  „*History of Doncaster*" (engleski). Arena Racing Corporation. Pristupljeno 03. 05. 2017.

Vanjske veze
------------

***St. Leger Stakes*** na Wikimedijinoj ostavi

* *Doncaster racing&events*(`en`)